KLUBI 700
Metamfetamiini sai Chrisin tuntemaan olonsa maailmanomistajaksi.
Aluksi vaimo Debra oli samaa mieltä, -
mutta riidat yltyivät huumeidenkäytön myötä.
Vastanaineet Chris ja Debra Hedgcorth pitivät juhlimisesta.
Metamfetamiinin myötä juhlimisesta tuli jokapäiväistä.
Debra, tarjoilija ja kotirouva, nautti sen tuomasta energiasta.
Jaksoin puuhastella loputtomasti.
Olo oli kuin maailmanomistajalla.
Pystyin työskentelemään monta päivää putkeen.
Vähitellen aineidenkäyttö alkoi vaikuttaa avioliittoon.
Kun aine loppui, ongelmat alkoivat.
Olin kuin kiukutteleva pikkulapsi, joka käpertyy nurkkaan.
Olin kova huutamaan.
Saatoin kehua Chrisiä, mutta seuraavassa hetkessä sätin häntä.
Elin kierteessä.
Elämämme oli vuoristorataa.
Hetkittäin tulimme toimeen hyvin.
Sitten kirosimme toisiamme, ja ovet paukkuivat.
Hän soitti poliisit.
Debra oli umpikujassa. Sitten hän muisti lapsuuden kirkkokäynnit.
Kun olin 9, minut haettiin bussilla kirkkoon.
Pyhäkoulussa lauloimme kauniita lauluja.
Ihmiset tuoksuivat hyvältä.
Se oli hyvä ja turvallinen paikka.
Kun he olivat erossa, Debra pyysi Jumalalta apua.
Vuodatin Hänelle sydäntäni.
Tunnustin, että olen syyllinen. Torjuin Hänet ja Hänen tiensä.
Olin elänyt hyvin itsekeskeisesti.
En lausunut mitään tiettyä pelastusrukousta, -
mutta tarkoitin sitä sanasta sanaan.
Sanoin: "En jaksa enää. Tee minusta se, joka haluat minun olevan."
"Uskon Sinuun."
Hän soitti Chrisille.
Pidin häntä hulluna. En halunnut olla missään tekemisissä Herran kanssa.
Sanoin jättäväni hänet.
Rakkaani ilmoitti, ettei hän halua olla kanssani.
En välittänyt siitä. Ajattelin, että hän tarvitsee vain Jeesusta.
Yritin kertoa hänelle eri tavalla.
Debra oli sinnikäs. Vuoden kuluttua Chris lähti mukaan kirkkoon.
Hän meni eteen rukoiltavaksi.
Tiesin, että hän antoi aidosti elämänsä Jeesukselle.
Tiesin sen.
Sanoin: "Herra, teen sen, mitä tahdot."
Tein Hänestä Herrani. Hän muutti minut. Hän antoi anteeksi.
Tiesin, että sain anteeksi ja että kaikki muuttuisi hyväksi.
Debra pääsi melko pian irti aineista. Chrisiltä siihen meni 9 kuukautta.
He alkoivat rakentaa avioliittoa uudelleen.
Puhuimme hetken aikaa toisistamme toistemme entisinä.
Olimme täysin eri ihmisiä.
Vanha Debra oli itsekäs ja itsekeskeinen.
Ajattelin alati sitä, miten saisin tahtoni läpi.
Vanha Chris oli masentunut.
Ajattelin olevani umpikujassa.
Olin täynnä vihaa vaimoani kohtaan.
Uusi Chris ymmärtää Herran anteeksiannon.
Chris ja Debra vapautuivat metamfetamiinista 10 vuotta sitten.
Nyt heillä on kaksi tytärtä.
Meillä on liitto Kristuksen kanssa ja sitten liitto yhdessä.
Kasvatamme lapsemme Kristuksen tuntemisessa.
Se on elämäni suurin siunaus.
Koskaan ei ole liian myöhäistä.
Vaikka olisi tehnyt maailman pahimman teon, -
Jeesuksen veressä on puhdistus ja anteeksianto.
Ikinä ei ole liian myöhäistä.
Debra sanoi: "Kaikessa kyse oli minusta. Minä, minä, minä."
Sellaisia me olemme, -
ennen kuin ymmärrämme, että löydämme itsemme, -
kun vaihdamme itsemme Jumalaan itseensä.
Hän haluaa tulla meihin. Voitko kuvitella?
Maailmankaikkeuden Luoja haluaa asua sinussa ja minussa.
Hän haluaa voimauttaa meidät ja antaa meille uuden alun.
Miksi emme halua sitä?
Koska minämme sanoo: "Haluan tehdä niin kuin tahdon."
"Tarvitsen sitä. Haluan tätä. Olen tämä."
Lopulta kyllästymme sotkuun, jonka saamme aikaiseksi, ja sanomme:
"Jumala, auta minua."
Ehkä sinä olet se.
Chris sanoi: "Lopulta luovutin."
"En enää halunnut yrittää itse."
Jeesus seisoo sydämesi ovella ja koputtaa.
Hän sanoo: "Tahdon tulla sisään. Haluan, että tunnet minut."
"Haluan antaa anteeksi ja parantaa kaiken, mitä olet tehnyt itsellesi."
"Haluan antaa uuden alun ja rakastaa sinua."
Mikään ei ole Luojan rakkauden vertaista.
Sinut on luotu suhteeseen Hänen kanssaan.
Olitpa tehnyt mitä tahansa tai mennyt miten kauas tahansa, -
olitpa sanonut mitä tahansa tai ollut kuka tahansa, -
et pääse Jumalan ja Hänen rakkautensa ulottumattomiin.
Hänen anteeksiantonsa ulottuu kaikkialle.
Voit tulla kotiin Jumalan Isän-sydämen luo tänään.
Se on tarjolla jokaiselle, joka huutaa Hänen nimeään.
Se on jokaiselle, joka sanoo Chrisin ja Debran tavoin:
"Tarvitsen Sinua, Jumala. Haluan Sinua niin kuin Sinä haluat minut."
Et ehkä ymmärrä, miten se tapahtuu.
Voit aloittaa nöyrtymällä ja sanomalla: "Jumala, vastaan Sinulle: 'kyllä.'"
"Annan Sinulle itseni."
"Ole elämäni Vapahtaja ja sieluni Lunastaja."
"Haluan kanssasi uuden alun. Anna minulle anteeksi."
Hän tekee sen nyt, kun vain pyydät sitä.
Kun Hän tekee itsestään todellisen, -
asiat, joita pidit tärkeinä, alkavat tuntua mitättömiltä.
Älä jää tästä paitsi.
Jos kaipaat rukoustukea, soita rukouspuhelimeemme.
Vastaaja on lausunut saman rukouksen, joka sinulla on mielessäsi.
Soita meille.
Seuraavaksi tapaamme kolme kalastajaa, -
joista tuli syöttejä.
Yhtäkkiä paikalle tuli lisää haita. Ne käyttäytyivät aggressiivisesti.
Pelkäsin, että meidät syödään. Epäilin, ettemme selviä.
Saamme kuulla selviytymistarinan.
Koettelemukset ja kiusaukset vaivaavat jokaista avioliittoa.
Joskus tuntuu siltä, ettei ole ulospääsyä.
Minkä Jumala on yhdistänyt, sitä älköön ihminen erottako.
Ota yhteyttä ohjelmaan. Saat vastauksia, jotka kestävät iäti.
Kun college-opiskelijat valmistuvat, -
heillä on opintolainaa keskimäärin 25 000 dollaria.
Kun Felicia valmistui, hän ei ollut kenellekään mitään velkaa.
Lämminsydäminen Felicia Tarfa valmistui sairaanhoitajaksi.
Olen iloinen, kun saan auttaa.
On kiva tietää, että potilas kokee jonkun välittävän hänestä.
Felicia alkoi antaa Jumalalle varoistaan jo kouluiässä.
Sanassa sanotaan, että kun antaa kymmenykset, -
Hän siunaa antajaa.
Collegessa hän jatkoi kymmenysten antamista.
Felicia uskoo, että Jumala auttoi häntä saamaan stipendejä.
Jumala siunasi minua taloudellisesti. Olin iloinen ja ylpeä.
Felicialle ei jäänyt opintolainaa.
Sain aloittaa puhtaalta pöydältä.
Felicia sai töitä sairaalasta. Hän sai ylennyksen, ja palkka nousi.
Hän antoi enemmän.
Pystyin maksamaan laskut ajallaan.
Pystyin myös auttamaan ystäviäni ja perhettäni.
Hän alkoi antaa CBN-kanavalle.
Rakastan orpotyötä. Vaikka en pysty antamaan konkreettista apua, -
voin tarjota taloudellista apua.
Auttamalla voin jakaa Jumalan rakkautta ja kertoa Jeesuksesta.
Felicia kertoo, että Jumala on siunannut häntä yhä uudelleen.
Olen oppinut, että Jumala on uskollinen.
Hän on pitänyt minusta huolta kaikkina näinä vuosina.
Hän on esimerkki meille kaikille.
Hän alkoi jo nuorena kymmenysten antamisen.
Herra antoi hänelle stipendejä.
Se kertoo, että Jumala täyttää kaikki lupauksensa.
kunhan ensin tottelemme Hänen käskyjään.
Hän totteli ja Jumala teki, mitä Hän lupasi.
Rahan lainaaminen on helppoa.
25 000 tai 10 000 dollarin matala- korkoisen lainan saa helposti.
Riittää, että täyttää lomakkeen.
Vaikeampaa on odottaa Jumalaa ja pärjätä ilman.
Felicia löysi vastauksen. Jumala häntä siunatkoon.
Luvassa on katsojakysymyksiä.
Lillian kysyy: "Voiko kristitty nainen ryhtyä sijaissynnyttäjäksi?"
"Olisiko adoptio parempi vaihtoehto?"
Ensin tapaamme kolme miestä, -
jotka viettivät 38 tuntia haita kuhisevassa vedessä.
Seison sydämesi ovella ja kolkutan.
Tulen jokaisen miehen, naisen ja lapsen luo.
Haluan tuntea sinut. Haluan, että sinä tunnet minut.
Joku koputtaa sydämesi ovella.
Hänen nimensä on Jeesus Kristus. Kutsutko Hänet sisään?
Ota yhteyttä ohjelmaan.
Meri on pelottava.
Siellä ei ole maamerkkejä, ainoastaan aaltoja.
Se näyttää jatkuvan loputtomiin.
Keith Kenerly ajelehti kahden ystävänsä kanssa Atlantilla 38 tuntia.
Heillä ei ollut venettä eikä radiota.
Nälkäiset hait olivat ainoita, jotka tiesivät heidän olinpaikkansa.
Olimme yhtäkkiä veden varassa.
Syötit ja saamamme kalat kelluivat veden pinnalla.
Ajattelin, että se houkuttelee haita.
Meri oli tyyni, kun Keith Kenerly lähti kahden kaverinsa kanssa -
päiväksi kalaan Atlantille. Kalaa tuli.
Kala söi heti, kun laski syötin veteen.
Ajattelimme pilkkoa kalat syöteiksi, heittää ne mereen ja houkutella haita.
Ohikulkeva vene varoitti heitä lähestyvästä myrskystä.
Sanoimme, että kalastamme vielä tunnin ja palaamme sitten rannalle.
Annoimme tunnuksemme, ja hän lähti.
Yksi miehistä kertoi, että veneessä on vettä.
Sanoin, että ei huolta.
Keith ei tajunnut, että he olivat unohtaneet tiivistää pohjatulpat.
Muutaman minuutin kuluttua hän huusi: "Näyttää pahalta."
Vettä oli melkein polviin asti.
Keith tiesi, että he olivat pulassa.
Yritin lähettää radiolla hätäkutsun rannikolle.
Radio oli mykkänä. Vene ei saanut virtaa.
Vene oli täynnä vettä.
Pieni aalto keikautti veneen kumoon.
Vene oli vedessä nurin päin. Sen kokka oli pinnalla.
Yhdessä hetkessä olimme veneessä.
Seuraavaksi olimme vedessä. Oli kesäkuun alku, ja vesi oli kylmää.
Sukelsin veneeseen ja onnistuin hakemaan meille pelastusliivit.
Ne täyttyivät pian vedellä, joten ne piti riisua.
Miehet pitivät vuorotellen kiinni kokasta. Myrsky lähestyi.
Pelkäsin, ettei meitä löydettäisi.
En ollut kertonut retkestämme kenellekään.
Myös syöttikalat olivat joutuneet veteen.
Ne houkuttelivat kutsumattomia vieraita.
Hait kiertelivät ympärillämme.
Paikalle tuli lisää haita. Ne muuttuivat aggressiivisiksi.
Pelkäsin, että meidät syödään.
Myrsky nousi heidän ylleen.
Se oli elämäni pisin yö. Oli säkkipimeää.
Oli kolme kovaa ukkosmyrskyä.
Keith alkoi rukoilla.
Pyysin Herraa antamaan anteeksi syntini.
Pyysin anteeksi.
En halunnut kuolla.
Myöhemmin myrsky tyyntyi. Keithin ateistiystävä oli katsellut häntä.
Hän sanoi huomanneensa, että mieleni on muualla.
Sanoin: "Rukoilen, että Herra päästäisi minut taivaaseen."
Hän sanoi, ettei hän ollut ikinä uskonut mihinkään.
Sanoin: "Kannattaisi uskoa." Hän kysyi, mitä se vaatii.
Juttelimme ja rukoilimme. Hän otti Jeesuksen elämäänsä.
Hait kiertelivät heidän ympärillään koko yön.
Seuraavana aamuna paikalle tuli delfiiniparvi.
Kun delfiinit tulivat, hait lähtivät. Kun delfiinit lähtivät, hait palasivat.
Kamppailu vedessä oli uuvuttavaa.
Kieli turposi suolavedestä.
Huulet turposivat ja halkeilivat. Jalat ja kädet olivat väsyneet.
Ajattelin, miten kivaa olisi tuntea maa jalkojen alla.
Rannikkovartiosto etsi miehiä. Kului päivä, ja ilta pimeni taas.
Kalastajat uskoivat, että edessä oli varma kuolema.
Yritimme pysyä pinnalla. Vene oli hajoamassa. Ilta pimeni.
Ajattelimme, että kuolemme nälkään tai meidät syödään.
Lopulta Keith näki laivan lähestyvän.
He kiinnittivät liinan antennin päähän ja heiluttivat sitä merkiksi.
Veneestä huomattiin antenni ja sen päässä liehuva liina.
Rannikkovartiosto pelasti miehet, jotka olivat olleet merellä 38 tuntia.
Juttelimme ja kiitimme Jumalaa. Herra piti meistä huolta.
Herra sulki haiden kidat, niin kuin leijonien kidat Danielin luolassa.
Miehet kärsivät pahasta auringonpistoksesta ja nestehukasta.
Keith kärsi traumasta vielä vuosia jälkeenpäin.
Trauman takia saatoin purskahtaa itkuun ilman näkyvää syytä.
Ajan myötä haavat paranivat.
Nykyään hän omistaa yrityksen, joka myy sisällissodan muistoesineitä.
Jeesus on elämäni Herra. Elän Hänelle.
En ollut ansainnut sellaista rakkautta, -
jota Herra osoitti minulle.
Jos Hän voi rakastaa minua, Hän voi rakastaa ketä tahansa.
Jumala oli Danielin kanssa leijonien luolassa.
Jumala oli Keithin ja ystävien kanssa vedessä.
Hän sulki haiden kidat.
Jos kaipaat rukousta, soita rukouspuhelimeemme.
Jos kaipaat rukoustukea tai juttukaveria, soita meille.
Nyt kysymysten pariin.
Se oli hieno tarina. Lillian kysyy:
Voiko kristitty nainen ryhtyä sijais- synnyttäjäksi kristitylle parille?
Olisiko adoptio parempi vaihtoehto?
Hassua, että ihmiset haluavat omaa biologista jälkikasvua.
Jotkut haluavat vain kokea raskauden.
Sijaisäiti kyllä tulee raskaaksi, mutta...
Toinen nainen ei. Ymmärrän.
Toinen pari haluaa oman, omista kupeista syntyneen lapsen.
Siinä ei ole mitään väärää. On monia lapsia, jotka tarvitsisivat adoptiota.
Raamatun valossa voi myös ryhtyä sijaissynnyttäjäksi.
Alvin kysyy: "Mikä antoi alunperin sysäyksen Klubi 700 -ohjelmalle?"
"Oletko kohdannut vaikeuksia?"
Vaikeuksia oli vuosi toisensa jälkeen. - Viikko toisensa jälkeen.
Mietimme päivittäin, tuleeko tästä mitään.
On tarvittu kovaa työtä ja tuntien uurastusta.
Kerran olin niin väsynyt, että nukahdin kesken lähetyksen.
Kerran teimme hyväntekeväisyys- ohjelman, joka kesti 50 tuntia putkeen.
Olen täyttänyt velvollisuuteni.
Meillä on ollut vaikeuksia. Olemme kääntyneet Jumalan puoleen.
Huusimme Hänen puoleensa joka päivä. Riipuimme kiinni Herrassa.
Joskus piti vain pitää kiinni, -
vaikka touhussa ei näyttänyt olevan mitään järkeä.
Ihmiset nauroivat, kun kerroin, että ostan oman TV-aseman.
Sanottiin, etten ikinä saisi lupia.
Vastaus on: "Kyllä!"
Amber kertoo: "Lähdin juuri pois väkivaltaisesta suhteesta."
"Mies istuu vankilatuomiota ryöstöstä. Minä ja poika olemme turvassa."
"Miehellä on lähestymiskielto, mutta pelkään kostoa."
"En saa välttämättä jatkettua lähestymiskieltoa. Mitä teen?"
Kannattaa rukoilla, muuttaa ja kenties vaihtaa nimeä.
Mies palaa vankilasta ja lähtee naisen perään.
Se on paha juttu.
Väkivaltaiset ovat usein katkeria.
He syyttävät vaimoaan, eivät itseään.
He ajattelevat, että vankilaan joutuminen on naisen syy.
On ikävä kehottaa jotakuta pakenemaan ja piileskelemään, -
mutta tällaisissa tapauksissa se voi olla viisasta.
Kannattaa tehdä kaikki voitava ja muuttaa paikkakuntaa.
Kannattaa harkita nimen vaihtamista. Muuta toiselle puolelle maata.
Geraldine kertoo: "Yllätin 14-vuotiaan tyttäreni epäsiveissä puuhissa" -
"tyttökaverinsa kanssa. Miten käsittelisin asiaa hänen kanssaan?"
Hän on vasta 14. Hän ei ole vielä sinut seksuaalisuutensa kanssa.
Hän haluaa rakkautta. Tyttökaveri sattuu olemaan huoneessa.
Nykykulttuuri rohkaisee nuoria kokeilemaan.
Tyttö on 14. Ei hän tiedä.
Ehdotan, että sanot: "Et voi tavata tyttökaveriasi vähään aikaan."
Kannattaa selittää, mitä Raamatussa sanotaan.
Siinä iässä ei todennäköisesti ole vielä homoseksuaalisia taipumuksia.
Hän haluaa vain kokeilla seksiä ja rakkautta.
Suuttuminen ei ratkaise mitään. - Kannattaa selittää rakkaudellisesti.
Angela kertoo: "Yritän lukea Raamattua, mutta en ymmärrä sitä."
"Pelkään, että Jumala rankaisee minua tai rakkaitani, jos en lue sitä."
Emme ole lain alla. Jumala ei lähetä helvettiin, -
jos ei lue Raamattua tiettyä määrää päivässä.
Jumala rakastaa sinua. Pyydä Häntä avaamaan Sanaa sinulle.
Jos et ymmärrä jotakin kohtaa, hyppää sen yli.
Puhu Herralle. Hän rakastaa sinua. Hän on Isäsi.
Hän ei ole mikään verenhimoinen tuomari. Hän rakastaa sinua.
Jumalan Sana on täynnä lupauksia. Ne kannattaa kirjoittaa ylös.
Aloita ensimmäisestä Johanneksen kirjeestä. Se on helppolukuinen.
"Siunaat vanhurskasta ja suojaat häntä armollasi niin kuin kilvellä."
Rukouspalvelijat ja sielunhoitajat päivystävät puhelinlinjoilla.
Soita palvelunumeroomme tai kirjoita meille.
Suomennos: Marianne Tenetz